ครึ่งบ่ายไม้สั้น – บล.คันทรี่กรุ๊ป
ครึ่งบ่ายไม้สั้น - บล.คันทรี่กรุ๊ป
3 ส.ค. 2559

สรุปตลาดภาคเช้า
ตลาดภาคเช้าปิดปรับตัวบวก สวนทางกับตลาดรอบบ้านที่ปรับตัวลดลง สำหรับกลุ่มที่ปรับตัวขึ้นเด่นนำโดยกลุ่มบริการ +0.48% โดยได้แรงรีบาวด์ของ BDMS +3.24% หนุน ขณะที่กลุ่มที่อ่อนตัวลงยังคงเป็นกลุ่มพลังงาน ด้านปริมาณการซื้อขายปานกลางที่ระดับ 2.5 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มแกว่งตัวลง จากปัจจัยลบของหุ้นกลุ่มพลังงาน หลังจากราคาน้ำมันดิบปรับลดลงหลุดระดับ 40 ดอลลาร์/บาร์เรล แนะนำรอสะสมหุ้นกลุ่มสายการบินและกลุ่มรับเหมาก่อสร้าง สำหรับปัจจัยที่ให้จับตาคือผลการประชุม กนง.บ่ายนี้ โดยตลาดคาดว่าจะคงดอกเบี้ยนโยบาย
 
วิเคราะห์ทางเทคนิค
AMC
ราคาปิด 2.40 บาท
แนวรับ 2.32 บาท
แนวต้าน 2.58 บาท
แนว cut หากราคาหุ้นมีโอกาสหลุด 2.30 บาท
กราฟ AMC (90 นาที)ลงมาทดสอบแนวรับ และเกิดการดีดตัวขึ้น  ซึ่งหากราคาไม่ต่ำกว่า 2.32 บาท ไม่จำเป็นต้องcut loss แต่หากราคาสามารถดีดตัวต่อไปยัง 2.44 บาท จะเกิด Follow buy ดังนั้นแนะนำเข้าเก็งกำไร มีแนวต้านสำคัญ 2.58 บาท และกำหนดจุด cut ที่ 2.32 บาท
 
เด็กแนว
AGE  ถือว่าจังหวะนี้น่าสนใจ เนื่องจากราคาถ่านหินถีบตัวขึ้นสูงสุดในรอบ 2 ปี ส่งผลให้ราคาขายถ่านหินดีขึ้น  อีกทั้งเป้าหมายในการขายปีนี้กว่า 2 ล้านตัน ได้ทั้งปริมาณและราคาที่สูงขึ้น อีกทั้งได้ลูกค้นจีนมีออเดอร์เพิ่มอีกด้วย แต่ส่วนสำคัญอีกอย่างก็คือการเตรียมลงทุนทำโรงไฟฟ้าชีวะมวลทางภาคใต้ และภาคอื่น เพื่อเป็นหนึ่งในผู้ผลิตไฟฟ้าจำหน่าย และสร้างรายได้มั่นคงในอนาคต
หากมองทั้งประเด็นธุรกิจ และรายได้ของบริษัท นับตั้งแต่ปี 59 ไปถือว่า Turnaround แล้ว และมีค่า PE ระดับ 22 เท่า จัดว่าต่ำกว่าค่าเฉลี่ยของกลุ่มอย่างมาก เด็กแนวว่าคอยดูการร่วมทุนพันธมิตรสำหรับร่วมธุรกิจด้านนี้ เพราะบริษัทติดต่อต่างประเทศไว้มาก หากทุกอย่างเป็นไปตามเป้าหมาย ถ่านหินของพี่พนมที่เงียบสงบมานานน่าจะกลับมาฟู่ฟ่าอีกรอบได้ไม่ยาก และที่เห็นโวลุ่มเข้าสะสมในช่วงที่ผ่านมา แสดงว่าของกำลังจะขึ้นแล้วหรือเปล่า
กราฟAGE กำลังปรับตัวขึ้นทดสอบแนวต้านสำคัญ 1.70 บาท โดยหากผ่านไปได้จะกระชากตัวต่อไปยังแนว Break out Zone ถึง  2.10  บาท ซึ่งมีความน่าสนใจอย่างมาก เนื่องจาก MACD ได้โค้งตัวตัดผ่านเส้นค่าเฉลี่ยเกิด Buy signal แล้ว  ดังนั้น หากผ่านแนวต้านนี้ ให้ Follow buy